cyanic-selkie/wikianc huggingface dataset:
Okeāniskā Zemes garoza
Magnētiskās līnijas
Magnetizētās dzelzs daļiņas okeāniskās Zemes garozas iežos tiek orientētas pēc tās veidošanās brīdī esošā Zemes magnētiskā lauka. Iezim atdziestot daļiņas tiek fiksētas ieža masā. Tā kā ik pēc kāda laika notiek Zemes magnētiskā lauka reversija, okeāniskajā Zemes garozā tās tiek ierakstītas kā milzīgā magnetofona lentē. Virzoties prom vidusokeāniskās grēdas ir vērojama regulāra pozitīva un negatīva magnētisma mija.
Marks Zakerbergs
Marks Eliots Zakerbergs (en; dzimis Vaitplensā, Ņujorkas štatā, ASV) ir amerikāņu programmētājs, uzņēmējs un filantrops. Viņš pazīstams kā interneta tīmekļa vietnes Facebook izveidotājs un dibinātājs. Pašlaik (2021) ir Facebook priekšsēdētājs un vadītājs.
Facebook M. Zakerbergs izveidoja 2004. gadā kā privātu kompāniju kopā ar saviem klasesbiedriem Dastinu Moskovicu, Eduardo Saverinu un Krisu Hadžesu, kamēr viņi studēja Hārvarda Universitātē. 2010. gadā M. Zakerbergs laikraksta Time vērtējumā tika atzīts par 2010. gada Gada cilvēku. 2008. gadā viņš kļuva par jaunāko miljardieri pasaulē.
Parlamenta vēlēšanas Latvijā
Saeimas deputātu kandidātu un potenciālo vēlētāju skaita izmaiņas (1993—2022)
Saeimas deputātu kandidātu skaits kopš 5. Saeimas vēlēšanām pieauga, bet vēlēšanu sarakstu skaits samazinājās. Nepilsoņu naturalizācijas dēļ balsstiesīgo iedzīvotāju skaits pieauga, bet vēlētāju aktivitāte samazinājās:
Nestors Mahno
Dzīvesgājums
Pēc Oktobra revolūcijas cita starpā apmeklēja arī Maskavu, kur tikās ne tikai ar ietekmīgiem anarhistiem, bet arī ar boļševiku līderiem, to skaitā Ļeņinu. Vēlāk atkal devās uz dzimto pilsētu, kur organizēja bruņotu cīņu. Ap Mahno pamazām grupējās nemiernieku grupas, kas cīnījās gan pret Ukrainas valsti Simona Petļuras vadībā, gan Antona Deņikina baltgvardiem. Cīnoties pret Deņikinu, noslēdza vienošanos ar boļševikiem. Eksistē nepārbaudīti dati, ka par kaujām pret Deņikinu Mahno esot apbalvots ar Sarkanā Karoga Ordeni.
1919. gada jūnija sākumā Mahno sarāva saites ar Sarkano armiju, bet 1919. gada 6. jūnijā Ļevs Trockis pasludināja Mahno "ārpus likuma". Mahno spēki turpināja ciņas pret Ukrainas Tautas republikas karaspēku un Deņikina vadīto Brīvprātīgo armiju, pulcējot ap sevi citas kaujas vienības.
Imperiālisms
Imperiālisms (no la — 'vara') ir kādas konkrētas lielvalsts politika, kas ir orientēta uz ietekmes izplatīšanu tālu aiz savām robežām ar diplomātijas, militārās agresijas vai ekonomiskās iespiešanās palīdzību. Līdz ar to lielākā vai mazākā mērā imperiālisma koncepcija sevī ietver citu tautu pakļaušanu, kas tādējādi arī izskaidro iemeslu tam, kādēļ imperiālisms bieži vien tiek sapludināts ar koloniālisma politiku. Šī iemesla dēļ mūsdienās imperiālisma jēdziens ir ieguvis samērā negatīvu raksturu, ko atsevišķos gadījumos pielieto, lai nomelnotu kādas konkrētas lielvalsts ārpolitiku.
Krievija
Topogrāfija
Valstī atrodas pasaulē plašākās ar mežu klātās teritorijas. Šie meži ir ļoti svarīgi ne tikai Krievijā, bet arī visai pasaulei, jo tie kopā ar Amazones mūžamežiem samazina ogļskābā gāzes koncentrāciju atmosfērā.
Krievijas Federācijas teritorijā atrodas arī lieli kalnu masīvi — Kaukāzs (ziemeļu daļa), Altajs un Urāli. Urālu kalni atdala Eiropu no Āzijas.
Administratīvais iedalījums
Krievijas Federācija ir federatīva republika, kuras sastāvā ir 83 dažāda statusa federālie subjekti, bet ar laiku to skaits var sarukt, jo notiek federālo subjektu apvienošana. No katra federālā subjekta Krievijas Federālajā Padomē ir divi pārstāvji. Federācijas subjekti atšķiras pēc nosaukuma un dažām uzbūves īpatnībām.
Bruņotie spēki
Krievijas Federācija pārņēma kontroli pār Padomju Savienības ārējiem aktīviem un vairumu Padomju Savienības ražotņu un aizsardzības rūpniecības aprīkojumu, kas atradās tās teritorijā. Krievijas bruņotie spēki tiek iedalīti Sauszemes spēkos, Jūras kara flotē un Gaisa spēkos. Tāpat ir arī trīs neatkarīgas ieroču šķiras: Stratēģiskie raķešu spēki, Kosmiskais karaspēks un Gaisa desanta spēki. 2006. gadā karaspēkā aktīvajā dienestā bija 1,037 miljoni militārpersonu.
Krievijas Federācijai ir plaša ieroču rūpniecība, kas ražo visu tās militāro bruņojumu. Krievija ir pasaulē lielākā ieroču piegādātāja, šo vietu tā ieņem kopš 2001. gada, kopsummā veicot apmēram 30% no visām pasaules ieroču tirdzniecības operācijām un eksportējot ieročus uz apmēram 80 valstīm. Līdz 2007. gadam visiem vīriešu dzimuma pilsoņiem vecumā no 18 līdz 27 gadiem bija jāpilda obligātais divu gadu dienests Krievijas Bruņotajos spēkos. Dažādo problēmu, piemēram, dedovščinas (fiziskā un psiholoģiskā ietekmēšana un izmantošana) dēļ 2007. gadā dienesta laiku bruņotajos spēkos samazināja līdz 18 mēnešiem, 2008. gadā līdz 12 mēnešiem un līdz 2010. gadam plānoja palielināt uz līguma pamata bruņotajos spēkos dienošo skaitu līdz 70% no kopējā skaita.
Valoda
Krievijas Federācijā mīt aptuveni 160 etniskās grupas, kas runā apmēram 100 valodās. Saskaņā ar 2002. gada skaitīšanu 142,6 miljoni cilvēku prot krieviski, viņiem seko 5,3 miljoni tatāru valodā runājošo. Konstitūcija formāli ļauj atsevišķām republikām padarīt viņu dzimto valodu par otru oficiālo kopā ar krievu valodu, taču faktiski vienīgā oficiālā valsts valoda ir krievu. Neskatoties uz plašo izkliedi, krievu valoda ir viendabīga visā Krievijas Federācijas teritorijā. Krievu valoda ir visplašāk lietotā slāvu valoda. Krievu valoda pieder indoeiropiešu valodu saimei un ir viena no austrumslāvu valodām; pārējās ir baltkrievu un ukraiņu valodas (un, iespējams, rusīnu). Tomēr pie austrumslāvu valodām nepieder baznīcslāvu valoda jeb senbulgāru valoda, kuras rakstiskie paraugi Krievijas Federācijā ir saglabājušies kopš 10. gadsimta. Krievu valoda ir viena no sešām oficiālajām Apvienoto Nāciju Organizācijas valodām.
Tautsaimniecība
Ekonomiskā krīze, kas piemeklēja visas pēcpadomju valstis 1990. gados, bija gandrīz divreiz dziļāka nekā Lielā depresija 1930. gados Rietumeiropā un Savienotajās Valstīs. Pat pirms 1998. gada krīzes Krievijas iekšzemes kopprodukts (IKP) bija puse no tā, kāds tas bija 1990. gadu sākumā. Kopš gadsimtu mijas ekonomikas pieaugumu Krievijā ir veicinājušas naftas cenu celšanās, pieaugošās ārvalstu investīcijas, lielāks iekšzemes patēriņš un lielāka politiskā stabilitāte. Pēc 1998. gada finansu krīzes un pēc deviņiem kārtīgiem pieauguma gadiem, valsts pabeidza 2007. gadu ar vidējo IKP pieaugumu 7% gadā. 2007. gadā Krievijas IKP bija 2,076 triljoni USD — 6. lielākais pasaulē ar IKP pieaugumu 8,1% apmērā no iepriekšējā gada.
Kadzuo Išiguro
Biogrāfija
Viņš dzimis 1954. gada 8. novembrī Japānas pilsētā Nagasaki okeanogrāfa Šidzuo un viņa sievas Šidzuko Išiguro ģimenē. Piecu gadu vecumā (1960. gadā) ģimene, kurā ir vēl divas meitas, pārcēlās uz Angliju, Sarejas grāfisti. 1978. gadā Kentas universitātē (University of Kent) Išiguro ieguva bakalaura grādu angļu valodā un filozofijā un 1980. gadā maģistra grādu Īstanglijas Universitātē (University of East Anglia). Pašreiz Išiguro dzīvo Londonā ar savu sievu un meitu.
Iča
Vēsture
19. gadsimtā Iča tika izmantota baļķu pludināšanai. Ziemā sagatavotos kokmateriālus pieveda pie Ičas krastiem Grīstes un Izaudas pļavu teritorijā. Sākoties pavasara paliem, baļķus sasēja nelielos plostos un pludināja līdz Vīškaustiem. Tur upe bija platāka, tāpēc varēja izveidot lielākus plostus un virzīt tos uz Aivieksti. Tālāk tie pa Aivieksti un Daugavu tika pludināti uz Rīgu. Kādā pavasarī strādnieki izteica neapmierinātību ar Zaļmuižas muižnieka mazo samaksu par plostnieku darbu, sagriežot sasietos plostus šķērsām upei. Tie iesprūda krastos, izjuka, sablīvējās un izveidoja aizsprostu. Palu ūdens straume izskaloja gultni jaunā vietā. Tā Iča pagājušā gadsimtā izveidoja „jaunupi”.
Upes lejtecē atrodas arheoloģiskie pieminekļi - Ičas apmetne, Upesgala apmetne.
Augusts Valdis Vasiļonoks
Spēlētāja karjera
2014. gada vasarā Vasiļonoks atgriezās no Austrijas un pievienojās Latvijas čempionāta vienībai Jūrmalas HASC. Viņš bija viens no komandas vadošajiem uzbrucējiem, 2014.—15. gada sezonu noslēdzot ar 16 vārtiem, kas viņu kopā ar Edgaru Lipsbergu padarīja par komandas labākajiem vārtu guvējiem. Nākamajā sezonā aizvadīja divas spēles Latvijas 1. līgas komandā HK Tukums.
Katara
Katara ir Arābu līgas, Līča arābu valstu sadarbības padomes, Islāma sadarbības organizācijas un Nepievienošanās kustības dalībvalsts.
Osmaņu un britu periods (1871—1971)
Osmaņu impērijas Bagdādes vilajeta gubernatora Midhata Pašā militārā un politiskā spiediena rezultātā valdošā Al Tānī cilts 1871. gadā pakļāvās Osmaņu varai. Osmaņu valdība ieviesa reformistiskos Tanzimata pasākumus attiecībā uz nodokļiem un zemes reģistrāciju, lai pilnībā integrētu šīs teritorijas impērijā. 1916. gadā Lielbritānija parakstīja līgumu ar Kataras līderi, piešķirot Lielbritānijai kontroli pār ārpolitiku apmaiņā pret Lielbritānijas aizsardzību. 1939. gadā tika atklāta nafta, tomēr komerciālā mērogā nafta netika iegūta līdz 1949. gadam. Ieņēmumi no naftas kompānijas strauji pieauga. Šo ienākumu sadale izraisīja nopietnas nesaskaņas Al Tānī dinastijā, kas lika britiem iejaukties 1949. gada troņmantnieka iecelšanā, kas galu galā izraisīja galma apvērsumu 1972. gadā.
Vasilijs Kononovs
Vasilijs Kononovs (, dzimis Straujas sādžā, tagadējā Ludzas novada Goliševas pagastā, miris  Rīgā) bija Latvijas krievu izcelsmes Otrā pasaules kara padomju partizāns, pensionēts LPSR milicijas virsnieks. Par noziegumiem, ko viņa vadītā partizānu vienība 1944. gada maijā pastrādāja Mazo Batu sādžā, ilgstošā tiesvedībā Latvijas tiesās atzīts par vainīgu kara noziegumu izdarīšanā Otrā pasaules kara laikā un notiesāts ar cietumsodu. Eiropas Cilvēktiesību tiesa ar balsu vairākumu nesaskatīja Kononova notiesāšanā Eiropas Cilvēktiesību konvencijas pārkāpumus.
Tiesvedība
Rīgas apgabaltiesa atzina Vasiliju Kononovu par vainīgu viņam izvirzītajā apsūdzībā kara noziegumos un piesprieda viņam sešu gadu cietumsodu. Plašu rezonansi ārpus Latvijas izsaukušo spriedumu gan Kononovs, gan LR Ģenerālprokuratūra pārsūdzēja šo spriedumu apelācijas kārtībā AT Krimināllietu Tiesu palātai. Lietā iesaistījās Krievija augstākajā līmenī. Krievijas prezidents Vladimirs Putins ar īpašu rīkojumu piešķīra Krievijas pilsonību Vasilijam Kononovam, kurš pirms tam bija Latvijas pilsonis.
Eiropas Cilvēktiesību tiesa
Kononovs iesniedza prasību Eiropas Cilvēktiesību tiesā (ECT), kura spriedumā atzina, ka attiecībā pret Kononovu pārkāpts Eiropas Cilvēktiesību konvencijas 7.pants,, kā arī Kononovam pienākas kompensācija 30 tūkstošu eiro apmērā par morālo kaitējumu. Kononovs piepriestās summas apmēru nosauca par ņirgāšanos – prasījis viņš bija 5 187 000 EUR, apsveikumus par šo uzvaru viņš saņēma gan no Krievijas Ārlietu ministrijas,  gan no Maskavas mēra Jurija Lužkova, kurš norādīja uz Maskavas nozīmīgo lomu Kononova interešu aizsardzībā. Šī Krievijas iesaistīšanās procesā tiek vērtēta pretrunīgi.
Āzijas īsnagu ūdrs
Izskats
Āzijas īsangu ūdrs ir mazākais no visiem ūdriem. Kopējais ķermeņa garums, asti ieskaitot, ir apmēram 94 cm, svars 2,7—5,4 kg. Lai arī visiem ūdriem ir slaidi, gari ķermeņi, šiem ūdriem tie ir proporcionāli slaidāki, atgādinot čūsku. Tie ir ļoti kustīgi un spēj apkopt savu kažoku jebkurā vietā uz ķermeņa.
Kažoka krāsa ir tumši pelēkbrūna, pavēdere un īpaši pakakle, un seja gaiši pelēka. Matojums ir īss, smalks, ļoti biezs un samtains. Kažoks ir dubults: īsāka pavilna un garāka akotspalva, kas pasargā pavilnu no samirkšanas, kamēr ūdrs ir ūdenī. Galvas forma ir saplacināta un purns ir īss. Kakls biezs un spēcīgs, vienā platumā ar galvu. Acis novietotas tuvāk viena otrai kā parasti tas ir ūdriem. Ausis ļoti mazas un apaļas, novietotas zemu uz galvas. Ienirstot ūdrs noslēdz nāsis un ausu atveres. Tā degungals ir pelēks vai rozīgs. Āzijas īsangu ūdram ir jutīgas ūsas, kas kalpo kā taustes orgāns, uztverot vismazāko vibrāciju. Aste gara, konusveidīga un muskuļota, apmēram ⅓ daļa no visa ķermeņa. Zem astes Āzijas īsnagu ūdram ir smaržu sekrēta dziedzeris. Kad ūdrs peld ātri, tas sevi stumj uz priekšu ar astes propellerveida kustībām. Aste tiek lietota arī stāvot uz pakaļkājām, tad ūdrs pret to atbalstās.
Kontinentālā Zemes garoza
Kontinentālā Zemes garoza ir mazāk blīva kā Zemes mantija un tāpēc "peld" virs tās. Kontinentālā Zemes garoza ir arī mazāk blīva kā okeāniskā Zemes garoza, kaut arī ir ievērojami biezāka par to. Lielākoties kontinentālās garozas biezums ir 35 - 40 km, kamēr okeāniskā Zemes garoza ir 7 - 10 km bieza. Mūsdienās kontinentālā Zemes garoza klāj ap 40% Zemes virsmas.
Atšķirībā no okeāniskās Zemes garozas kontinentālajai raksturīga vidēji biezāka nogulumiežu sega.
Kalni
Kalnu grēdu augstums saistīts ar garozas biezumu - tas ir saistīts ar izostāziju. Kalni veidojas kompresijas spēku rezultātā saskaroties divām tektoniskajām plātnēm. Zemes garozas peldspējas dēļ saskares vietā garoza ceļas uz augšu, taču gravitācijas spēks to savukārt spiež uz leju un erozija izlīdzina.
Strūžāni (Gaigalavas pagasts)
Skola
Bijušās skolas renovētajās telpās izveidots Gaigalavas pagasta Sabiedrisko aktivitāšu centrs "Strūžānu skola", te izvietota arī Gaigalavas pagasta Vecstrūžānu bibliotēka.
Lada
Lada var būt:
.mh
Ārējās saites
Toppdomän
10. gadsimts
10. gadsimts jeb X gadsimts bija laika posms vēsturē no 901. līdz 1000, kā arī 1. tūkstošgades noslēdzošais gadsimts.
Mītiskais cilvēkmēnesis
Instrukcijas
Arhitektam sistēmas specifikācijas jāraksta instrukciju veidā. Tām detalizēti jāapraksta viss, ko lietotājs redz. Instrukcijas jāmaina, kad no programmētājiem un lietotājiem nāk atpakaļsaite.
2012. gada Pasaules čempionāts hokejā
Dalībvalstis
2012. gada Pasaules hokeja čempionātā piedalās 16 valstis — 13 no Eiropas, 2 no Ziemeļamerikas un 1 no Āzijas.
Vietu sadalījums un statistika
{| style="float:right;"
Košices apkārtnes apriņķis
Košices apkārtnes apriņķis ir Slovākijas Košices apgabala administratīvā iedalījuma vienība. Robežojas ar Košices apgabala Rožņavas, Gelnicas, Trebišovas apriņķiem, Košici I, II, III un IV, Prešovas apgabala Prešovas un Vranovas pie Topļas apriņķiem, kā arī Ungāriju.
Garlībs Merķelis
Dzīvesgājums
1792. gadā viņš īslaicīgi Rīgā strādāja par F. Meka palīgu, kas bija ievēlēts par Rīgas apriņķa tiesas locekli, kur iepazinās arī ar dzimtcilvēku tiesu aktiem, kas vēlāk tika izmantotas traktātā "Latvieši".
Izvilkumi no darba "Latvieši"
[..] "Kaut cik palīdzēt celt gaismā muižniecības pārkāpumus ir šā raksta nolūks. Vēsturiskus dokumentus vārda īstajā nozīmē tajā nemeklējiet. Dokumentiem, ko es varētu izlietot, būtu jāpierāda, ka latvietis ir vergs vai arī ka viņam ir cilvēka tiesības būt brīvam. Pirmais nav jāpierāda, - un kas gan būs tik aprobežots prātā un sirdī, ka varētu šaubīties par pēdējo? Mans vienīgais nolūks ir - bezpartejiski attēlot latviešu stāvokli. Es vēlētos sev tādas dāvanas, ka es Vidzemes muižniecībai un garīdzniecībai varētu rādīt spoguli, kurā raugoties, tās izbītos pašas no sevis."
Latvietis, pēc Merķeļa uzskata, “ir pārāk pieradis neatrast līdzcietību pret sevi, lai varētu to kādreiz just pret citiem”.
[..] Te man varbūt kāds iebildīs, ka šādi piemēri gan var noderēt pierādījumam par atsevišķu cilvēku, nevis par veselas tautas raksturu. Tomēr to daudzums ir izšķirošais, jo katras tautas raksturu taču var izprast vienīgi no atsevišķiem gadījumiem."
Levulīnskābe
Izmantošana
Levulīnskābi lieto ķīmiskajā rūpniecībā neilona, gumiju, plastmasu iegūšanai. Levulīnskābi pievieno cigaretēm, lai samazinātu nikotīna iedarbību.
Igaunijas Tautas savienība
Partija dibināta 1994. gadā kā Igaunijas Laucinieku partija (Eesti Maarahva Erakond, EME). Pašreizējo nosaukumu ieguva 1999. gadā. 2000. gadā partija apvienojās ar Igaunijas Lauku savienību (Eesti Maaliit, EML) un Igaunijas Pensionāru un ģimeņu partiju (Eesti Pensionäride ja Perede Erakond, EPPE).
Derocheilocarididae
Morfoloģija
Līdzīgi citiem intersticiālās faunas pārstāvjiem, mistakokarīdiem ir garš un tievs tārpveidīgs ķermenis (līdz 1 mm garumā), kas ļauj tiem pārvietoties pa šaurām ejām starp smilšu graudiem. Galva ir iegarena un specifiski veidota. Tās priekšējā daļa — akrons ar priekšējām antenām — ar šuvi nodalīta no aizmugurējās daļas, uz kuras ir izvietotas aizmugurējās antenas un labi attīstītas mutes ekstremitātes. Ar galvas aizmugurējo daļu saplūst pirmais krūšu segments, kura ekstremitātes ir pārveidojušās par žokļkājām. Tālāk seko 4 brīvie krūšu segmenti. Uz katra no tiem ir nesegmentētas ekstremitātes ar ar sariņiem galos, kas būtībā ir reducējušās krūšu kājas. Vēdera nodalījums sastāv no 6 segmentiem, kas ir līdzīgi krūšu segmentiem, tikai bez ekstremitātēm. Vēdera galā izvietota dakša (furca) ar gariem nagveida zariem. Uz visiem krūšu un vēdera segmentiem, izņemot pēdējo, sānos atrodas spraugveida padziļinajumi. Šo orgānu funkcija nav zināma.
Par barību tiem kalpo sīkas organiskas daļiņas, kuras pārvieto mutes virzienā ar žokļu iekšējās malas un žokļkāju sariņiem. Mutes priekšpusē izvietota neparasti gara, atpakaļ atliekta augšlūpa (gr. mistaco, no kura cēlies grupas nosaukums), kas aiztur barības daļiņas. Mutes sānos atrodas barības smalcināmās plāksnītes — mandibulas, bet apakšžokļi (maksillas), sakarā ar galvas izstiepto formu, ir atvirzīti no mutes atveres tālu atpakaļ, tā, ka tikai to sariņi sasniedz muti. Tādējādi mistakokarīdi, atšķirībā no citiem vēžveidīgajiem, apakšžokļus izmanto vairāk, kā pārvietošanās orgānus, nekā barības pārstrādes orgānus.
Dževahira tirdzniecības centrs
Drošība un sabiedrības negatīvā attieksme
Tirdzniecības centram arī tiek pārmests tas, ka tas darbojas uz Turcijā tā dēvēto „zaļā kapitāla” pamatiem (zaļā krāsa ir islāma krāsa un ar terminu „zaļais kapitāls” apzīmē islāmistu finansējumu). Tirdzniecības centra vadību 2006. gadā pārņēma Londonā reģistrētie nekustamo īpašumu uzņēmumi „St. Martin's” un „Kuwaiti” un, atšķirībā no visiem citiem Stambulas tirdzniecības centriem, Dževahira centrā esošajos restorānos nepasniedz alkoholiskos dzērienus un arī lielajam pārtikas mazumtirdzniecības veikalam „Migros” arī sākotnēji nebija atļauts tirgot alkoholiskos dzērienus. Tirdzniecības centra pagrabā arī ir ierīkota neliela mošeja.
Salpetris
Salpetru iedalījums
Visbiežāk par salpetriem dēvējami četri nitrātu veidi:
1. Liepājas kājnieku pulks
Apbalvojumi
Lāčplēša Kara ordenis piešķirts 91 pulka karavīram.
Kaaba
Ticējumi
Saskaņā ar Korānu, erceņģelis Gabriels Mekas Melno akmeni nonesa no debesīm un iedeva Ābramam (Ibrāhīmam). Leģenda vēsta, ka akmens sākotnēji bijis balts, bet laika gaitā, uzsūcot svētceļotāju grēkus, kļuvis melns.
Oksidējošā skābe
Oksidējošās skābes spēj reaģēt ar neaktīviem metāliem, kuri elektroķīmiskajā spriegumu rindā atrodas aiz ūdeņraža, piemēram, varu. Šādās reakcijās rodas nevis ūdeņradis, bet citas vielas. Ja ar neaktīviem metāliem reaģē slāpekļskābe, atkarībā no reaģējošā metāla un skābes koncentrācijas slāpeklis reducējas līdz amonjakam un amonija sāļiem, slāpekļa(II) oksīdam vai slāpekļa(IV) oksīdam. Reaģējot koncentrētai sērskābei, var veidoties sēra dioksīds, sērs vai sērūdeņradis.
Kolumbusa
Pilsētā bāzējas NHL klubs Kolumbusas "Blue Jackets".
Ģeometriskā transformācija
Ģeometriskā transformācija ir jebkura ģeometriskas kopas bijekcija uz sevi vai uz citu šādu kopu.
Katra no šīm klasēm ietver iepriekšējo.
Kauņa
Saimniecība
Kauņa ir liels rūpniecības centrs. No 16. gadsimta Kauņa bija slavena ar savu kalēju, kurpnieku, podnieku, šuvēju, audēju, galdnieku, stiklinieku darbiem. 16. gadsimta sākumā pilsētā strādāja ap 40 specialitāšu amatnieki, kuri bija apvienojušies cunftēs. Rūpniecības uzņēmumi parādījās 19. gadsimta vidū.
1986. gada FIFA Pasaules kauss
Izslēgšanas turnīrs
Labākie vārtu guvēji
Ali
Ali var būt:
Limuzēna
Limuzēna (, izrunā:, ) ir viena no vēsturiskajām Francijas zemēm, kas mūsdienās ietilpst Jaunakvitānijas reģionā kopā ar agrākajiem Akvitānijas un Puatū-Šarantas reģioniem. Robežojas arī ar Centru, Overņu un Dienvidiem-Pirenejiem.
Teollisuuden Voima
Teollisuuden Voima ar 60 % kapitāldaļu ir īpašnieks kodolatkritumu apkalpošanas un noglabāšanas uzņēmumā Posiva.
Salaspils novads
Salaspils novads ir pašvaldība Latvijas centrālajā daļā, Vidzemes dienvidrietumos. Novada centrs ir Salaspils, to veido divas teritoriālas vienības — Salaspils pilsēta un Salaspils pagasts (līdz 2010. gadam Salaspils pilsētas lauku teritorija). Robežojas rietumos ar Rīgu, dienvidos ar Ķekavas novadu, austrumos ar Ogres novadu un ziemeļos ar Ropažu novadu.
Vēsture
No 1721. gada novads atradās Krievijas Impērijas sastāvā. 1861. gadā sāka darboties dzelzceļa līnija Rīga—Orla. 1915.—1917. gadā Pirmā pasaules kara laikā divus gadus Daugavas piekraste atradās piefrontes joslā, tika nopostītas daudzas celtnes. 1941.—1944. gadā Otrā pasaules kara laikā agrāko karaspēka vasaras nometņu vietā nacisti ierīkoja karagūstekņu nometni un Salaspils koncentrācijas nometni civiliedzīvotājiem, kurā tagad atrodas Salaspils memoriāls (1967).
2008. gada vasaras olimpiskās spēles (8. diena)
Astotajā Pekinas olimpisko spēļu dienā sacensības norisināsies 24 sporta veidos un tiks sadalīti 30 medaļu komplekti.
Galda teniss
Sacīkstes sākas 5:00
Riteņbraukšana
Sacīkstes sākas 11:30
Teniss
Sacīkstes sākas 11:00
Ūdenspolo
Sacīkstes aizvadīs vīriešu komandas
Skatīt arī
2008. gada vasaras olimpiskās spēles
2008. gada vasaras olimpisko spēļu kalendārs
Reading FC
Reading FC ir futbola klubs no Anglijas pilsētas Redingas, Bērkšīrā. Tas spēlē Anglijas Čempionātā (pēc spēka 2. līmenis). Dibināts 1871. gadā, klubs ir viens no vecākajiem Anglijā, bet Anglijas līgai tas nepievienojās līdz 1920. gadam un līdz 2006.—2007. gada sezonai nekad nebija spēlējis augstākajā līgas līmenī.
Kamčatka
Ģeogrāfija
Pussalā daudz aktīvu vulkānu, zināmākie no tiem ir pussalas augstākais kalns Kļuču sopka, kā arī Šivelučs, Ičas sopka, Korjaku sopka, Avačas sopka, Kronoku sopka u.c.
3. Jelgavas kājnieku pulks
Izveide
Cēsu kauju priekšvakarā 20. jūnijā tika saformēta jauna kaujas grupa divu bataljonu sastāvā, kura sākumā tika nosaukta par pulkvežleitnanta Dankera nodaļu. Pēc dažām dienām nodaļu pārdēvēja par 3. Jelgavas kājnieku pulku. Pulka sākotnējā sastāvā bija 22 virsnieki un 1580 instruktori un kareivji. Naktī uz 1. jūliju angļu karakuģi 3. Jelgavas kājnieku pulku izsēdināja Liepājā, kur viņi pārņēma pilsētas kontroli.
Piedalīšanās cīņās
1919. gada 3. oktobrī pulks piedalījās Līvānu atbrīvošanā, vēlāk cīņās pret Bermontu Sēlijā, Daugavpils kaujās un Rēzeknes atbrīvošanas operācijā. Brīvības cīņās krita 74 pulka karavīri (5 virsnieki, 9 instruktori un 60 kareivji). No 1920. gada septembra atradās Jelgavā garnizona dienestā.
Papes ezers
Kopš 2003. gada ezers iekļauts Papes dabas parkā.
Ezera raksturojums
Papes ezers ir līčains lagūnas tipa ezers ar ļoti izrobotu krasta līniju, daudz pussalu, kas mainās, ezeram mainot ūdens līmeni. Atkarībā no ūdens līmeņa pussalas pārveidojas par salām un otrādi (5-12 salas).
Durch die Nacht
"Durch die Nacht" ir vācu rokgrupas Silbermond otrais singls no debijas studijas albuma Verschwende Deine Zeit. Singls tika izdots sadarbībā ar ierakstu kompāniju Modul.
Ķēdaiņi
Saimniecība
Nozīmīgs ķīmijas un pārtikas rūpniecības centrs. Ķēdaiņos atrodas minerālmēslu rūpnīca "Lifosa", kompānijas "Nordzucker" cukurfabrika, pārtikas (majonēžu un mērču) ražošanas uzņēmums "Vesiga", kā arī politiķim Viktoram Uspaskiham (Viktoras Uspaskich) piederošais koncerns "Vikonda". Minerālmēslu rūpnīcas apkaimē atrodas liels ražošanas blakusprodukta fosfoģipša "kalns".
Hilarija Dafa
Dafa ir veiksmīga popdziedātāja, viņa ir ieguvusi trīs platīnus. Viņas albumi "Hilary Duff" (2004) un "Most Wanted" (2005) saņēma platīna statusu.
Symphonie
"Symphonie" ir vācu rokgrupas Silbermond trešais singls no debijas studijas albuma Verschwende Deine Zeit. Singls tika izdots sadarbībā ar ierakstu kompāniju Modul.
Kolas pussala
Ģeogrāfija
Pussala aizņem apmēram 100 000 km². To apskalo Barenca jūra ziemeļos un Baltā jūra dienvidos un austrumos. Reljefs kalnains, lielāko daļu aizņem Keivu grēda, bet dienvidrietumos paceļas Hibīni ar pussalas augstāko virsotni Judičvomčorru 1200 m vjl. Daudz ezeru, no kuriem lielākie ir Lovezers un Umbezers. Ainavā dominē tundras augājs, dienvidos ir mežatundra un taiga.
3. gadsimts
3. gadsimts jeb III gadsimts bija laika posms vēsturē no 201.. līdz 300. gadam.
Persijā Partas impēriju nomaina Sasanīdu impērija, pēc tam, kad 224. gadā Ardaširs I Hormozdganas kaujā sakauj un nogalina pēdējo Partas valdnieku Artabanu V. Sasanīdi iekaro vairākus Kušānu valsts rietumu apgabalus.
Indijā sākas Guptu impērijas uzplaukums.
Jordan Grand Prix
Rezultātu pasliktināšanās (2001—2004)
2001. gadā Frencens un Trulli saglabāja savas vietas Jordan. Gada gaitā Rikardu Zonta arī sēdās pie stūres, jo Frencens bija savainots pēc smagās avārijas Monako. Zonta vēlreiz bija izsaukts uz sacīksti Vācijā, jo Frencenu atlaida no darba Jordan komandā. Jau pēc sacīkstes šī vieta tika iedota francūzim Žanam Alezī, kurš aizvadīja savu pēdējo sezonu.
Uldis Sterģis
Dzīves gājums
1997. gada pašvaldību vēlēšanās ievēlēts Stopiņu pagasta padomē no saraksta "Savam pagastam". 2001. gada pašvaldību vēlēšanās no saraksta "Savam pagastam" kandidēja uz deputāta vietu Stopiņu pagasta padomē, bet netika ievēlēts. 2005. gada pašvaldību vēlēšanās no politiskās patriotiskās apvienības "Dzimtene" saraksta kandidēja uz deputāta vietu Stopiņu novada domes vēlēšanās un netika ievēlēts. 2006. gadā kandidēja 9. Saeimas vēlēšanās no Visu Latvijai saraksta, netika ievēlēts.
Sporta skola Pārdaugava
Sporta skola Pārdaugava ir dibināta Rīgā 2005. gadā un to izveidoja hokeja klubs Prizma. Pārdaugava 2006. gadā kļuva par pirmo privāto sporta izglītības iestādi Latvijā, kas saņēmusi Izglītības un zinātnes ministrijas akreditāciju. Sporta skola Pārdaugava īsteno izglītības programmas hokejā un daiļslidošanā. Šobrīd Pārdaugava ir lelākā privātā hokeja sporta skola valstī.
Usmas ezers
Pēc platības sestais lielākais ezers Latvijā, pēc ūdens tilpuma — otrs lielākais. Dziļākā vieta — 16,9 m (dziļumi doti no ezera ilggadējā līmeņa 21,1 m virs jūras līmeņa) ir Kapkrāsns, kas atrodas ezera dienvidu daļā Baznīcērtē.
Belfāsta
Vārds Belfāsta ir radies no īru valodas vārdiem — Béal Feirste, kas nozīmē "smilšains sēklis upes grīvā". Kaut arī pilsētas apkārtnē cilvēki dzīvojuši gadu tūkstošiem, pilsēta radās 17. gadsimtā kā ieceļojošo angļu un skotu apmetne. Pilsēta attīstījās kā tirdzniecības centrs, bet 18. un 19. gadsimtā kļuva par svarīgu rūpniecības centru. 19. gadsimta beigās Belfāstas kuģubūves rūpnīca Harland and Wolff bija viena no lielākajām pasaulē. Šajā rūpnīcā 1911. gadā tika uzbūvēts pasažieru laineris Titāniks. Pēc Īrijas Brīvvalsts nodibināšanās Belfāsta līdz ar Olsteras provinces lielāko daļu palika Apvienotās Karalistes sastāvā, un Belfāsta kļuva par Ziemeļīrijas galvaspilsētu. 2. pasaules kara laikā pilsēta smagi cieta vācu aviācijas uzlidojumos.
Oklūzijas fronte
Oklūzijas fronte ( — slēgts) ir atmosfēras frontes veids, kas rodas ciklona attīstības gaitā. Oklūzijas fronte visbiežāk izveidojas, kad ciklona aukstā fronte panāk silto fronti un saplūst ar to, jo aukstā fronte mēdz pārvietoties ātrāk par silto — tas notiek tādēļ, ka aukstais gaiss ir smagāks par silto un ciklona aizmugurē strauji plūst uz leju, ķīļveidīgi paplūst zem siltā gaisa un izspiež to. Atšķirībā no siltās vai aukstās frontes, kur kontaktējas divas gaisa masas, oklūzijas frontē saskaras triju dažādu temperatūru gaisa masas — siltais gaiss kā vieglākais tiek izspiests uz augšu un pie zemes virsmas vairs neatrodas, savukārt piezemes gaisa slānī kontaktējas divas dažādas aukstās gaisa masas.
Aukstā oklūzijas fronte
Latvijā aukstās oklūzijas frontes biežāk mēdz būt vasarā, kad jūras gaiss, kas ieplūst Atlantijas ciklonu aizmugurē, mēdz būt vēsāks par kontinentālo gaisu. Attiecīgi siltās oklūzijas frontes novērojamas ziemā, jo jūras gaiss ziemā ir siltāks.
Glarusas kantons
Glarusas kantons (de) ir viens no Šveices 26 kantoniem, kas atrodas valsts vidusdaļā. Kantona administratīvais centrs ir Glarusa. 1352. gadā tas pievienojās Šveices konfederācijai. Kantons robežojas ar Švīces, Sanktgallenes, Graubindenes un Ūrī kantoniem. 20200. gada decembrī kantonā dzīvoja apmēram 40,8tūkstoši cilvēku, galvenokārt vācvalodīgie.
Ivans Klementjevs
Politiskā darbība
Bijis Padomju Savienības Komunistiskās partijas biedrs no 1985. gada.
Mākslīgais zāliens
Futbols
''1981. gadā, Londonas futbola klubs Queens Park Rangers uzraka savu zālāja laukumu un uzstādīja mākslīgo segumu. Citi klubi sekoja piemēram un 1980. gadu vidū Anglijas futbola līgā bija četri laukumi ar mākslīgo segumu. Tie drīz kļuva par nacionālo izsmiekla objektu: bumba pa tiem lēkāja it kā būtu veidota no gumijas, spēlētāji neturējās kājās un katrs pakritušais riskēja iegūt paklāja apdegumus. Nebija brīnums, ka līdzjutēji sūdzējās, ka futbols ir kļuvis nebaudāms un viens pēc otra klubi atgriezās pie dabīgā zāliena.''
Daglā vārna
Uzvedība
Daglās vārnas parasti uzturas pa pāriem vai nelielās grupās, lai gan bagātīgas barošanās vietas var sapulcināt ļoti lielu baru. Arī naktī tās dodas gulēt lielā barā. Uzvedība tām ir līzīga melnajām vārnām un pelēkajām vārnām. Daglās vārnas sargā savas teritorijas no plēsīgajiem putniem. Dakarā ir novērots, ka tās dzenā čūskērgļus (Circaetus) un zivju ērgļus (Pandion haliaetos), bet izvairās saķerties ar melno kliju (Milvus migrans).
Ričards Rortijs
1982. gadā Rortijs, uzskatot, ka vīlies filozofijas fakultātes ierobežotībā, kļuva par sociālo zinātņu profesoru Virdžīnijas Universitātē. 1998. gadā Rortijs kļuva par salīdzinošās literatūras pasniedzēju Stenforda Universitātē.
Līze Meitnere
Līze Meitnere (de; dzimusi, mirusi ) bija austriešu fiziķe. Strādājusi radioaktivitātes un kodolfizikas nozarē. Viņas vārdā ir nosaukts 109. ķīmiskais elements meitnērijs.
Inocents XI
Dzimis Lombardijas pilsētā Komo. Studēja tiesības. Bija Ferrāras legāts.
Ražons Rondo
Karjera
Pēc tam mainījis mājvietu katru sezonu, līdz 2018. gada vasarā nokļuva Losandželosas "Lakers". 2020. gadā kopā ar "Lakers" izcinīja savu otro čempiontitulu.
Djego Maradona
Djego Armando Maradona Franko (es, —) bija Argentīnas futbolists, vēlāk futbola treneris. Maradona tika uzskatīts par vienu no visu laiku labākajiem pasaules futbolistiem. Kopā ar Argentīnas izlasi, kuras sastāvā viņš ir aizvadījis 91 spēli un guvis 34 vārtus, Maradona ir piedalījies 4 Pasaules kausa finālturnīros, bet 1986. gadā viņš ieguva Pasaules kausu un tika atzīts par turnīra vērtīgāko spēlētāju.
Izlases vadīšana
Pēc uzvarām pirmajās trijās spēlēs sekoja 6:1 sagrāve pret Bolīvijas izlasi; tas bija atkārtots rekords izlases smagākajai zaudētajai vārtu starpībai. Brīdī, kad bija atlikušas divas spēles līdz 2010. gada Pasaules kausa CONMEBOL zonas kvalifikācijas turnīra beigām, Argentīna atradās piektajā vietā un pastāvēja draudi nekvalificēties finālturnīram. Tomēr uzvaras pēdējās divās spēlēs nodrošināja kvalificēšanos finālturnīram.
Staņislavs Gaļimovs
Staņislavs Gaļimovs (dzimis 1988. gada 12. februārī) ir krievu hokejists. Pašlaik (2020) Gaļimovs spēlē Kontinentālās hokeja līgas vienībā Rīgas "Dinamo".
Kultūras revolūcija
Iemesli
1956. gada 8. partijas kongresa pirmajā sesijā Mao izlēma daļu savu partijas vadības un varas funkciju uzticēt sev lojālajiem Lju Šaoči un Denam Sjaopinam. Tā viņš samazināja savu ikdienas slodzi, kā arī izveidoja stabilu mantošanas sistēmu, lai viņa nāves gadījumā valsts izvairītos no tām cīņām, kas destaļinizācijas laikā notika PSRS.
Sākums (1966)
18. decembrī Czjan Ciņa uzstājās ar runu, kurā kritizēja armiju, partiju un valsts drošības ministriju, vainojot tās asiņainās sadursmēs ar Sarkanajiem gvardiem. Viņa aicināja Sarkanos gvardus sagrābt iestādes Pekinā. Sākās "varas sagrābšana no apakšas". 26. janvārī Czjan Ciņa apsveica Sarkanos gvardus ar Darba ministrijas sagrābšanu, un mudināja sagrābt Arodbiedrību federāciju. Lai arī armijā tika veiktas tīrīšanas, tai tagad uzticēja kontroli pār valsts drošības aparātu.
8. Daugavpils kājnieku pulks
Piedalīšanās kaujās
Pulks piedalījās cīņās pret Bermontu un Ziemeļlatgales atbrīvošanā. Brīvības cīņās krita 223 pulka karavīri (16 virsnieki, 27 instruktori, 180 kareivji). No 1922. gada 30. marta atradās garnizona dienestā Cēsīs un Valmierā.
The Joshua Tree
Singli
"With or Without You" un ritmiskais gospelis "I Still Haven't Found What I'm Looking For" tika izdoti kā pirmie starptautiskie singli un ātri nonāca līz 1. vietām ASV un citur pasaulē. Arī trešais singls "Where The Streets Have No Name" tika izdots starptautiski un kļuva par vispasaules hitu. "In God's Country", kas tika izdots kā ceturtais singls Ziemeļamerikā jau bija mazāki panākumi, savukārt "One Tree Hill" tika izdots kā ceturtais singls Jaunzēlandē. "Red Hill Mining Town" sākotnēji bija paredzēts kā singls, taču "Joshua Tree" turnejas mēģinājumos atklājās, ka Bono nevarēja izdziedāt augstās notis šajā dziesmā, tādējādi šī dziesma bija vienīgā no visa albuma, kas netika spēlēta šī albuma turnejas koncertos.
Vairākas dziesmas ir tikušas izlaistas kā b-puses, kas sākotnēji bija iecerētas "The Joshua Tree" dubultalbuma versijai. Kaut gan Bono visvairāk iestājās par albuma paplašinātās versijas izdošanu, The Edge tam iebilda, un tādēļ tika izdota 11 dziesmu versija. "Spanish Eyes" un "Deep in the Heart" tika izdotas kā b-puses "I Still Haven't Found What I'm Looking For" singlam. "Luminous Times (Hold on to Love)" un "Walk to the Water" tika izdotas kā b-puses "With or Without You" singlam. "Sweetest Thing", "Silver and Gold", un "Race Against Time" tika izdotas kā b-puses "Where the Streets Have No Name" singlam.
Dziesmu saraksts
Oriģinālajā kompaktdiska izdevumā bija nepareizas dziesmas "One Tree Hill" beigas 4:43 un dziesmas "Exit" sākums 4:53. Tā bija, jo "One Tree Hill" klusā beigu daļa ("Oh, great ocean...") atdurās, dziesma pārtrūka un pēkšņi beidzās. Tā rezultātā iepriekšējās dziesmas beigu daļa ilgu laiku tika uzskatīta par dziesmas "Exit" sākumu, kaut gan tā pilnībā kontrastē ar "Exit" toni. Šī nepilnība tika novērsta nākamajos izdevumos.
Krišjānis Ancītis
Biogrāfija
No 1933. gada Ancītis publicēja apmēram 30 rakstus un kritiku, tai skaitā par Krišjāņa Barona un Garlība Merķeļa mūža darbu.
Kaņieris
Dabas aizsardzība
Ūdensputniem izcili bagātais Kaņieris ir putniem nozīmīga vieta, tiek aizsargāts jau no 1964. gada. Iekļauts Ķemeru nacionālajā parkā, arī Ķemeru kūrorta sanitārās aizsardzības 1. zonā. Rietumu daļa — Slocenes grīvas rajons — dabas rezervāta zona.
Vitālijs Novopašins
Spēlētāja karjera
No 2002. līdz 2004. gadam Novopašins spēlēja Ufas "Salavat Julajev" un Novokuzņeckas "Metallurg" sastāvā, taču tad atgriezās tobrīd Augstākajā līgā spēlējošajā "Torpedo", kas Krievijas Superlīgā atgriezās vien 2007.—08. gada sezonā. 2010. gada vasarā Novopašins pievienojās Astanas "Baris" rindām, taču trīs gadus vēlāk pārcēlās uz Mitišču "Atlant". "Atlant" rindās Novopašins aizvadīja divas sezonas, līdz 2015. gadā noslēdza karjeru.
7. Siguldas kājnieku pulks
Karogs
Pulkam pirmo karogu dāvināja Siguldas pilsēta 1923. gadā. Karoga averss zilā krāsā ar uzrakstu "7. Siguldas kājnieku pulks". Karoga reverss oranžā ar pulka devīzi "Šurp, jaunekli, ar vēja spārniem trauc, kad Latvija tev' brīvīb's karā sauc." 1938. gadā Siguldas pilsēta pasniedza pulkam jaunu karogu, pirmā nolietotā vietā. Alūksnes pilsēta dāvāja pulkam sudraba tauri. Pulks pateicībā dāvāja karogus Siguldas un Alūksnes ģimnāzijām.
Bruņojuma kontrole
MII neizplatīšana gadiem ilgi ir bijusi ANO un ar to saistītu organizāciju dienas kārtības jautājums. Pēdējā laikā arī NATO, Eiropas Savienība (ES) un citas organizācijas ir sākušas skatīt šo jautājumu. Starptautiskās organizācijas ir pārņēmušas cīņu ar šo problēmu, jo MII kontrole ir starptautiska problēma. Pateicoties pieaugošajām raizēm par terorismu, kodolieroču, ķīmisko, bioloģisko un radioloģisko ieroču izstrāde, tirdzniecība un izmantošana ir visu valdību un starptautisko organizāciju prioritāte. Šī problēma nekad netiks pilnībā atrisināta, jo valdības un politikas nostādnes, kā arī vardarbīgu nevalstisko dalībnieku nodomi var mainīties jebkurā brīdī. Vienas valsts pasākumiem cīņā pret MII izplatīšanu ir maza nozīme, ja tās kaimiņvalstis turpina izplatīt šādus ieročus. Starptautiskas organizācijas rada ideālas iespējas pārrunāt MII problēmu, jo tai ir starptautisks un ilgtermiņa raksturs. Pret ieroču neizplatīšanu vērsti pasākumi pasaules mērogā ir vienīgie, kas var izrādīties efektīvi cīņā pret šiem draudiem, kas apdraud visu pasauli.
Latvijas dalība bruņojuma kontroles līgumos ir plaša.
Kodīgā gundega
Apraksts
Lapojumu veido galvenokārt piezemes lapas, kā arī lapas stublāja apakšdaļā. Apakšējās lapas ar kātiem, piecplūksnainas. Augšlapas sēdošas, staraini dalītas vai šķeltas.
Ziedi pa vienam garu ziedkātu galā. Vainglapas zeltaini dzeltenas, to garums ap 1 cm. Kauslapas vairāk vai mazāk pieliekušās pie vainaglapām. Zieda kāts gluds. Zied no maija līdz oktobrim. Augļi — riekstiņi, līdz 0,3 cm gari.
Ūsiņš
Zemnieki savus zirgus uzticēja Ūsiņam, nododot tos viņa aizgādībā. Tautasdziesmās minēts, ka arī Ūsiņam pašam pieder zirgi, turklāt tie ir ļoti labi kopti. Tā kā Ūsiņš ir gaismas dievs, tad tā zirgi bija saules vedēji.
Babītes ezers
Babītes ezera krastos atrodas vairākas laivu bāzes.
Kretinga
Kretinga (lt) ir pilsēta un pašvaldības centrs Lietuvas rietumos, pilsētas un arī apkārtnes seņūnijas centrs. Atrodas pie Akmenas upes, 11 km uz austrumiem no Palangas, 25 km uz ziemeļaustrumiem no Klaipēdas. Kretinga ir viena no vecākajām pilsētām Lietuvas rietumu daļā, pilsētbūvniecības piemineklis.
Hokons VII
1896. gada 22. jūlijā precējies ar Apvienotās Karlistes nākamā karaļa Eduarda VII jaunāko meitu Modu. Vienīgais dēls Aleksandrs pēc tēva nāves kļuva par Norvēģijas karali Ūlavu V.
Princim Kārlim piedāvāja kļūt par neatkarīgās Norvēģijas monarhu pēc personālūnijas ar Zviedriju atcelšanas. Piekritis tikai ar nosacījumu, ja iegūtu atbalstu referendumā. Referendumā "par" tika atdotas 259 563 balsis (79%). Apstiprināts par Norvēģijas karali 1905. gada 18. novembrī, kronēts 1906. gada 22. jūnijā Nidarosas katedrālē Tronheimā, pieņemot sennorvēģu vārdu Hokons.
Miris Bigdejas (Bygdøy) muižā netālu no Oslo.
Andrejs Veisbergs
Publikācijas un mācību literatūra
Andrejs Veisbergs ir vairāk nekā 400 zinātnisko un 100 populārzinātnisko publikāciju autors. Bez tam Veisbergam ir daudzas publikācijas laikrakstos Diena, Latvijas Avīze, Atmodas laikā arī angļu laikrakstā The Guardian., tulkojumi, vārdnīcas, elektroniskās vārdnīcas u.c.
Svarīgākās publikācijas:
Darbs (fizika)
Darbs uz materiālu punktu
Spēkam, kas kaut daļēji vērsts ķermeņa kustības virzienā, reizinājums ir pozitīvs un arī tā padarītais darbs ir pozitīvs — šis spēks palīdz kustībai (spēka iedarbībā ķermenis saņem papildu enerģiju). Turpretim spēks, kurš vērsts pretēji kustības virzienam, kustībai traucē un padara negatīvu darbu. Darbs ir nulle, ja spēks un pārvietojums ir ortogonāli: to virzieni ir perpendikulāri vai kāds no tiem ir nulle.
Mehāniskas sistēmas kinētiskās enerģijas izmaiņas teorēma
Šādas mehāniskas sistēmas kinētiskās enerģijas izmaiņa galīgā sistēmas pārvietojumā no viena stāvokļa uz otru ir kur T_1, T_2 — kinētiskā enerģija sākuma un beigu stāvokļos, A_e, A_i — kopējais ārējo un kopējais iekšējo spēku darbs. Protams, sakarība ir spēkā arī absolūti cietu ķermeņu gadījumā, jo tajos punktu savstarpējie attālumi nemainās un iekšējo spēku kopējais darbs A_i ir vienāds ar nulli.
Potenciālu spēku darbs
Visas šeit paustās īpašības un sakarības ir ekvivalentas. Ikvienu no tām iespējams arī izmantot kā definīciju potenciāla spēka jēdzienam.
Elektrostatiskais spēks
Ja uz lādiņu q_1 (precīzāk — punktu ar lādiņu q_1) Kulona spēku rada lādiņš q_2, tad šī spēka veiktais darbs ir
kur r_1, r_2 ir sākuma un beigu attālums starp šiem punktiem, \varepsilon — vides relatīvā dielektriskā caurlaidība, bet  — vakuuma dielektriskā caurlaidība jeb dielektriskā konstante.
Berzes darbs
Slīdes berze darbojas tieši pretēji kustības virzienam, tāpēc tās darbs ir negatīvs un proporcionāls ceļam (trajektorijas garumam) l. Aprakstot slīdes berzes spēku ar Kulona modeli, kur berzes spēks F_b ir proporcionāls berzes koeficientam \mu un virsmas reakcijas spēkam F_N, bet nav atkarīgs no ķermeņa ātruma, berzes spēku veiktais darbs ir
Gaismas diožu spuldze
Tehnoloģija
Visbiežāk apgaismošanā izmanto balto gaismu. LED izstaro gaismu, kurai ir ļoti šaurs gaismas viļņa garuma diapazons, tādējādi tā ir krāsaina. Lai LED izstarotu baltu gaismu, nepieciešams vai nu vienlaicīgi izmantot sarkanās, zaļās un zilās gaismas diodes (RGB-LED), vai lietot luminoforus, lai kādu daļu gaismas pārveidotu citās krāsās.
Progress M-09M
Progress M-09M (Прогресс М-09М) ir Krievijas automātisks kravas kosmosa kuģis kravu nogādāšanai uz Starptautisko kosmisko staciju (SKS). To palaida.
2008. gada vasaras olimpiskās spēles (9. diena)
Bokss
Sacīkstes sākas 14:00
Klaipēda
Klaipēda ir basketbola komandas "Neptūnas" un futbola komandu "Atlantas" un "Koralas" mājvieta.
Marks Štreits
Spēlētāja karjera
Kopā ar Šveices izlasi ir cīnījies visos Pasaules čempionātos kopš 1998. gada, vēl spēlēja 2006 un 2010. gada Olimpiskajās spēlēs.
Pauls Valdens
Izcelsme
Latvisko izcelsmi apstiprina arī laikabiedru (Āronu Matīsa u.c.) atmiņas, arī pats Pauls Valdens savu latvisko izcelsmi nekad nav noliedzis, taču nav arī uzsvēris.
Biogrāfija
Dzimis 1863. gada 26. jūlijā Rozulas muižas pagasta "Pīpēnu" mājās zemnieka Jāņa Valdena (1816—1867) un viņa sievas Annas, dzimušas Kreišmanes, ģimenē kā 13. bērns. Kristīts Straupes draudzes baznīcā, četru gadu vecumā nomira viņa tēvs, 1873. gadā Paulu pieņēma audzināšanā Rubenes skolotāja Erdmaņa ģimene. Mācījās Cēsu pilsētas skolā, pēc tam Rīgas pilsētas reālskolā, kuru beidza 1882. gadā. Studēja ķīmijas tehnoloģiju Rīgas politehnikumā pie Vilhelma Ostvalda (absolvēja 1888. gadā), ar kuru arī vēlāk uzturēja ciešas koleģiālas attiecības. Turpināja studijas Pēterburgas Universitātē, promocijas darbu aizstāvēja Leipcigas Universitātē Vilhelma Ostvalda vadībā (1891.). Papildinājās Minhenē, 1893. gadā Odesas Universitātē nokārtoja maģistra eksāmenu. 1894. gadā Valdenu uzaicināja strādāt par ķīmijas profesoru Rīgas Politehniskajā institūtā, 1896. gadā viņš Vācijas Ķīmijas biedrības žurnālā nopublicēja rakstu par optisko antipodu savstarpējo pārvēršanos, kas izraisīja pavērsienu izpratnē par molekulu telpiskās struktūras ietekmi uz ķīmisko savienojumu īpašībām. 1898. gadā aizstāvēja zinātņu doktora grādu Pēterburgā ar zinātnisko darbu "Stereoķīmijas materiāli". 1902.—1905. gadā Valdens bija Rīgas Politehniskā institūta direktors.
Jānis Misiņš
Jānis Misiņš (dzimis Tirzas pagastā, miris  Rīgā) bija latviešu bibliofils, bibliogrāfs un Latvijas zinātniskās bibliogrāfijas pamatlicējs. Misiņa bibliotēkas izveidotājs.
Termīts (metalurģija)
Termīts (no — ‘karstums’) metalurģijā ir metāla oksīda (parasti dzelzs) un metāla (visbiežāk alumīnija vai magnija) pulverveida maisījums, kuru izmanto ķīmisku tīru metālu iegūšanai no termītā esošā oksīda. Tam pievadot aktivācijas enerģiju (sakarsējot nelielu maisījuma daļu) sākas stipri eksotermiska reakcija, kurās temperatūra sasniedz no 2000—3000 °C, tādēļ termītus var izmantot ne tikai metālu iegūšanā, bet arī metināšanā.
Enco Ferrāri
1937. gadā Alfa Romeo atgriezās sacīkstēs, bet pazemināja amatā Ferrāri. Viņš pameta kompāniju, tomēr līguma punkta dēļ četrus gadus nevarēja veidot sacīkšu mašīnas vai ar tām braukt. Otrā pasaules kara laikā komanda pārcēlās uz Maranello, jo Modēna izpostīja karadarbības rezultātā. Ferrāri sāka piedalīties Formula 1 pasaules čempionātā kopš. gada, tomēr pirmoreiz uzvarēja nākamā gada. 1960. gados finansiālu problēmu dēļ FIAT pārņēma daļu komandas. 1963. gadā Ford bija iespēja nopirkt Ferrāri komandu par 18 miljoniem ASV dolāru, tomēr sarunu beigu posmā Enco Ferrāri atsauca piedāvājumu. Tikmēr, FIAT 1969. gadā piederēja jau 50% kompānijas (līdz 1990. gadam jau kopumā 90%).
Flerī
Flerī (fr) ir franču cilmes uzvārds. Cilvēki ar šo uzvārdu:
Olita
Olita var būt:
Bruņukuģis "Potjomkins" (filma)
Filma ir par 1905. gadā notikušo matrožu dumpi uz kuģa "Potjomkins" un tā apspiešanu. Tā tiek uzskatīta par vienu no visu laiku labākajām propagandas filmām. 1958. gada Vispasaules izstādē Briselē tā tika atzīta par visu laiku izcilāko filmu.
Sarkanā jūra
Vēsture
Uzskata, ka tikai grieķis Hipaluss 1. gadsimtā p.m.ē. ar kuģi sasniedza Arābijas jūru un līdz ar to atklāja jūras tirdzniecību ar Āziju.
Ūdens nozīme un vides problēmas
Sarkanās jūras ūdeni izmanto arī naftas pārstrādes rūpnīcās un cementa rūpnīcās.
Līči un salas
Starp abiem līčiem atrodas Sīnāja pussala.
Līčupe (Daugavas pieteka)
Līčupe, saukta arī Līču strauts, Tome, ir Daugavas kreisā pieteka Bauskas un Ogres novados. Sākas purvainā apvidū pie Kaulezera. Upes baseinā galvenokārt purvaini mežu masīvi un paliņu pļavas. Upes vidustecē augšpus Tomes ierīkota valsts zivjaudzētava. Daudzas nelielas pietekas ar kopgarumu 12 km. Ietek Daugavā lejpus Ķeguma HES. Daļa noteces pa apvadkanālu novadīta 2 km lejpus vecās upes ietekas. Lielākās apdzīvotās vietas krastos: Tome un Tomes zivjaudzētava. Upi šķērso autoceļš P85.
E-talons
Ieviešanas vēsture
Kopumā E-talona ieviešanai tika iztērēti 14 miljoni latu, un katru gadu šīs norēķinu sistēmas uzturēšanai būs nepieciešami 5,5 miljoni latu. E-talonu iegādāties un papildināt var vairāk nekā 300 tirdzniecības vietās visā Rīgā. Pakāpeniski pilsētā tiek izvietoti arī 46 biļešu automāti.
Luiss Alvaress
Dzīves gājums
1965. gadā Alvaress piedāvāja projektu Ēģiptes piramīdu izpētei ar mērķi atklāt tajās kādas noslēptas telpas. Izpētes medode bija kosmiskā starojuma mērīšana ar tajā laikā radiācijas mērījumos izmantotajām dzirksteļu kamerām. Mēriekārtas tika ievietotas telpā otrās lielākās Gizas piramīdas iekšienē, lai pēc dažādos virzienos veiktajiem kosmiskā starojuma mērījumiem varētu konstatēt tukšumus piramīdas struktūrā. 1967. gadā pētījumusus pārtrauca Sešu dienu karš, tomēr vēlāk tie tika atsākti un turpinājās līdz 1969. gadam. Tika izpētīts 19% no piramīdas apjoma, bet slēptas telpas netika atklātas.
Vjačeslavs Bikovs
Vjačeslavs Bikovs (ru; dzimis Čeļabinskā, PSRS) ir bijušais padomju hokejists, tagad treneris.
Rombs
Galvenās īpašības
Rombs ir tangenciāls četrstūris, kurā var ievilkt riņķa līniju.
Laukums
Laukumu vēl var izteikt kā malas kvadrāta reizinājumu ar jebkura leņķa sinusu:
Karaļūdens
Karaļūdens ir koncentrētas slāpekļskābes un sālsskābes maisījums tilpuma attiecībās 1:3. Par karaļūdeni šo maisījumu nosauca alķīmiķi, jo tajā šķīst pat zelts — "metālu karalis". Svaigi pagatavots karaļūdens ir bezkrāsains, bet dažu sekunžu laikā kļūst dzeltenbrūns izdalījušos slāpekļa oksīdu un nitrozilhlorīda dēļ. Karaļūdenim piemīt asa hlora un slāpekļa oksīdu smaka. Ar laiku gāzes izdalās no karaļūdens un tas zaudē savu aktivitāti.
Īpašības
Karaļūdenim reaģējot ar cēlmetāliem, kā zeltu vai platīnu, rodas šo metālu šķīstoši kompleksie hlorīdi.
Interesanti fakti
Kad Otrā pasaules kara laikā 1940. gadā vācu karaspēks okupēja Kopenhāgenu, ungāru ķīmiķis Ģerģs Heveši izšķīdināja karaļūdenī vācu fiziķu Maksa fon Laues un Džeimsa Franka Nobela prēmijas zelta medaļas, lai noslēptu tās no okupantiem. Kopš nacionālsociālisma pretinieks, vācu pacifists Kārlis fon Oseckis 1935. gadā saņēma Nobela miera prēmiju, nacisti aizliedza vāciešiem saņemt un nēsāt Nobela apbalvojumus. Trauks ar izšķīdināto zeltu glabājās Nīlsa Bora institūtā, bet pēc kara beigām zeltu atkal izdalīja no šķīduma un nodeva Nobela prēmijas komitejai jaunu medaļu izgatavošanai, kuras atdeva Frankam un fon Lauem.